ایمانوئیل مکرون توناون کونی بیر سفر آرقه لی مصرگه باردی. بو جایده مصر جمهور باشلیغی عبدالفتاح السیسی مطبوعاتگه یاپیق روشده گی اوچره شووده انسان حقلری موضوعلرینی کوریشیب چیقه جگینی ایتدی.
فرانسه خبر آژانسی AFP گه بیانات بیرگن مکرون، سیسی فرانسه گه سفر قیلگن 2017 – ییلیدن بیری مصرده انسان حقلری وضعیتی نینگ یمانراق بولیب بارگن لیگینی بیلدیردی.
مصر جمهور باشلیغی السیسی بیلن خصوصی روشده بیر قطار مخالفلر و محکوملرنینگ وضعیتینی کوریشیب چیقه جگینی ایتگن مکرون،
"بو موضوعنی آچیق گپیره من. بو مصرنینگ بردم لیگی و جمهور باشلیغی السیسی نینگ منفعتی گه بوله دی" دیدی.
هر مملکت نینگ حاکمیتی گه حرمت قیلگنینی بیراق موجود اداره نینگ حسن مبارک اداره سیگه کوره جوده ضعیف ایکنینی بونینگ استقرارنی خطرگه دوچ کیلتیرگنینی ایتدی.
"فقط مخالفلر ایمس مملکت استقراریگه ضرر بیرمه یه دیگن کلاسیک دموکراسی طرفداری هم قماقخانه ده توتیلماقده. ژونالیست و ایزکلرنینگ مصرگه خطر تشکیل ایتمه گنی گه ایشانه من" دیدی.
مکرون مصرگه بوله دیگن یاردملرنی توخته تیب قوییش نینگ روسیه و ایریم مملکتلرگه یقین بولیب باریشی گه سبب بوله جگینی افاده ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
